Verkeersbeampte sterf toe spoedvraat hom tref | Maroela Media
"Die 40-jarige verkeersbeampte, deel van die Groter Tzaneen-munisipaliteit in die Mopani-distrik, is omgery terwyl hy as 'n puntsman opgetree het," het Moatshe Ngoepe, woordvoerder van die polisie, gesê. "Die beampte was omstreeks 15:30 op amptelike diens op die R36 naby die Macdonald-varsproduktemark toe 'n motoris, wat te vinnig gery het, hom omgestamp en weggejaag het."
Ngoepe het gesê die motoris se gedrag word veroordeel, aangesien wetstoepassers onverpoosd werk om padveiligheid te verseker. "Ons gaan nie 'n steen onaangeraak laat nie. Die polisie se ondersoek duur voort."